Filip Grönvall

Filip Grönvall (2. elokuuta 1864 Lohja – 27. heinäkuuta 1936 Helsinki) oli suomalainen juristi. Ylioppilasmatrikkeli 1853–189970-vuotias. Hallintoneuvos Filip Grönvall, Helsingin Sanomat, 02.08.1934, nro 204, s. 6, Kansalliskirjaston digitaaliset aineistot. Viitattu 31.07.2024

Filip Grönvallin vanhemmat olivat piirilääkäri Otto Adrian Grönvall ja Olivia Karolina Lindström. Hän pääsi ylioppilaaksi 1884 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1888 ja molempien oikeuksien kandidaatiksi 1891. Grönvall sai varatuomarin arvon 1894. Hän teki opintomatkat 1892 Saksaan ja 1907 Ranskaan.

Grönvallin merkitys Suomen lainsäädännön uudistustyölle oli suuri. Hän oli senaatin kanslistina vuodesta 1897, esittelijäsihteeri vuodesta 1905, hallintoneuvos ja korkeimman hallinto-oikeuden jäsen 1918–1933, lainvalmistelukunnan jäsen 1912–1914 ja uudelleen vuodesta 1917. Grönvall toimi laki- ja perustuslakivaliokunnan sihteerinä useilla valtiopäivillä. Suomen edustajana Grönvall oli kansainvälisissä konferensseissa muun muassa Haagissa, Genevessä ja Skandinavian maissa. Grönvall julkaisi useita lakeja selityksineen.Otavan Iso tietosanakirja, osa 3, p. 181. Otava 1968. Hän oli vuonna 1917 toimineen, K. J. Ståhlbergin johtaman perustuslakikomitean sihteeri.Yrjö Blomstedt: K. J. Ståhlberg: valtiomieselämäkerta, s. 316. Otava, Helsinki 1969.

 Julkaisuja 
 Suomen Suuriruhtinaanmaan vaalilaki ja valtiopäiväjärjestys heinäkuun 20 p:ltä 1906; vaaliviranomaisia, valitsijoita ja edustajia varten selityksillä varustanut Filip Grönvall. Yrjö Weilin, Helsinki 1906
 Asetus torpan, lampuotitilan ja mäkitupa-alueen vuokrauksesta 12 p:ltä maaliskuuta 1909. WSOY 1909
 Asetus Suomen väliaikaisen asevelvollisuuslain sovelluttamisesta ynnä Filip Grönvallin laatimat selitykset. Holger Schildtin kustannus Oy, Helsinki 1919
 Asevelvollisuuslaki ja sen soveltamisasetus selityksineen. WSOY 1923
 Uusi avioliittolainsäädäntö selityksineen; toim. F. Grönvall. WSOY 1929, 3. painos 1936
 Avioliittoa, lapseksiottamista ja holhousta koskevia kansainvälisyksityisoikeudellisia määräyksiä sisältävän sopimuksen perustelut. Valtioneuvosto, Helsinki 1931
 Förslag till konvention mellan Finland, Danmark, Island, Norge och Sverige angående erkännande och verkställighet av domar. Stadsrådet, Helsingfors 1931
 De nya svenska växel- och checklagarna jämte systematisk översikt och förklaringar. Norstedt, Stockholm 1932
 Suomen uudet vekseli- ja shekkilait sekä järjestelmällinen yleiskatsaus ja selityksiä. WSOY 1932, 2. lis. painos 1951 ja uudemmat nimellä Vekseli- ja shekkilait selityksineen; toisena kirj. Arvo Rafael Heikonen, 3. korjattu ja lisätty painos 1962
 Uusi metsästyslainsäädäntö selityksineen. WSOY 1934
 Ehdotus laiksi kuolinpesää koskevista kansainvälisistä oikeussuhteista. Valtioneuvosto, Helsinki 1936

Lähteet

Luokka:Suomalaiset juristit
Luokka:Vuonna 1864 syntyneet
Luokka:Vuonna 1936 kuolleet